KARŠTO VANDENS VARTOJIMO PIRKIMO–PARDAVIMO SUTARTIS

SU BUITINIU KARŠTO VANDENS VARTOTOJU

Nr. \_\_\_\_\_\_\_\_\_\_\_\_\_

202\_\_ m. \_\_\_\_\_\_\_ mėn. \_\_\_ d., Prienai

**AB „Prienų šilumos tinklai“**, įmonės kodas 170759250, Statybininkų g. 6, LT-59131 Prienai, atstovaujama direktoriaus Pauliaus Minajevo, toliau vadinama **Karšto vandens tiekėju**, ir daugiabučio namo (patalpų) savininkas (arba nuomininkas) **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

 /vardas ir pavardė, asmens kodas/

toliau vadinamas **Buitiniu karšto vandens vartotoju,**

toliau abu kartu vadinami **Šalimis**, sudarėme šią sutartį, toliau **Sutartis**:

### I. DUOMENYS APIE BUITINĮ KARŠTO VANDENS VARTOTOJĄ IR JO PATALPAS

1.1. buto (patalpų) adresas: ;

1.2. mob. tel. Nr. , el. paštas: ;

1.3. bute gyvenančių (deklaruotas) žmonių skaičius: ;

1.4. karšto vandens (toliau **KV**) skaitikliai: ;

 (yra, skaičius; nėra)

* Pastatymo vieta: vonia, KV skaitiklio tipas , Nr. , deklaruoti rodmenys: m3;
* pastatymo vieta: virtuvė, KV skaitiklio tipas , Nr. , deklaruoti rodmenys: m3;

1.5. KV šildytuvų (skirtingose patalpose) skaičius vnt.;

1.6. karšto vandens tiekimo ir cirkuliacinės sistemos stovų skaičius vnt.;

1.7. gyvenamajame name įrengtos karšto vandens sistemos tipas ir jų kiekis:

• **dvivamzdė** karšto vandens tiekimo sistema su cirkuliacija stovuose ir vonių šildytuvais

• **dvivamzdė** karšto vandens tiekimo sistema su cirkuliacija stovuose be vonių šildytuvų

• **vienvamzdė** karšto vandens tiekimo sistema su cirkuliacija namo rūsyje

## II. BENDROS NUOSTATOS

2.1 Pagal šią Sutartį **Karšto vandens tiekėjas** tiekia **Buitiniam karšto vandens vartotojui** kompleksinį produktą – **karštą vandenį**, kurį sudaro geriamasis šaltas vanduo ir šiluma jam sušildyti iki teisės aktuose nustatytos karšto vandens temperatūros bei karšto vandens temperatūrai palaikyti.

2.2. sutartimi Šalys įsipareigoja laikytis Lietuvos Respublikos galiojančių įstatymų ir kitų teisės aktų, deramai realizuojant joms suteiktas teises bei prisiimtus įsipareigojimus tiekiant, vartojant ir atsiskaitant už karštą vandenį, tiekiamą Sutarties pagrindu.

2.3. **Karšto vandens** **tiekėjo** atstovasprieš Sutarties pasirašymą, pateikė **Buitiniam karšto vandens vartotojui** žodinę ir(ar) rašytinę vartotoją dominančią informaciją, susijusią su šilumos ir karšto vandens tiekimu bei Sutartimi prisiimtų teisių ir pareigų realizavimo tvarka, Šalims pagal Sutartį tenkančia atsakomybe.

2.4. **Karšto vandens** **tiekėjo** ir **Buitinio karšto vandens vartotojo** karšto vandens perdavimo tinklų, pastato karšto vandens įrenginių nuosavybės, priežiūros ir tiekimo – vartojimo ribos nustatytos ir pažymėtos Sutarties 1 priede. Pirmenybė pasirinkti tiekimo–vartojimo ribą suteikiama buitiniam šilumos vartotojui.

2.5. Šalys susitarė, kad buto (patalpų) šildymo ir karšto vandens sistemų priežiūrą gali vykdyti pastato butų ir kitų patalpų savininkų pasirinkta įmonė, turinti valstybės įgaliotos institucijos išduotą leidimą (atestatą) šilumos ir karšto vandens įrenginių eksploatavimo (priežiūros) verslui, kuri atsako už pastato butų ir kitų patalpų tinkamos kokybės karšto vandens pristatymą **Buitiniams karšto vandens vartotojams.** Šių sistemų **Prižiūrėtojo** ir **Buitinių karšto vandens vartotojų** tarpusavio teisiniai santykiai nustatomi atskiromis sutartimis, kurias **Buitinių karšto vandens vartotojų** sprendimu sudaro butų ir kitų patalpų savininkų bendrija, pastato bendrojo naudojimo objektams valdyti sudarytos jungtinės veiklos sutarties partnerių įgaliotas asmuo ar pastato bendrojo naudojimo objektų administratorius.

2.6. Jei Sutarties 2.5 punkte nurodyta atskira sutartis nesudaryta, Sutarties 2.5. punkte nurodytas sistemas prižiūri Šilumos tiekėjaspagal teisės aktais patvirtintas atitinkamas standartines sutarčių sąlygas jei **Buitinis karšto vandens vartotojas** ar Prienų rajono savivaldybė nepageidauja kitų sąlygų.

**III. KARŠTO VANDENS TIEKĖJO ĮSIPAREIGOJIMAI IR ATSAKOMYBĖ**

3. **Karšto vandens tiekėjas** įsipareigoja:

3.1. nenutrūkstamai tiekti **Buitiniam karšto vandens** **vartotojui** karštą vandenį išskyrus Šilumos tiekimo ir vartojimo taisyklėmis nustatytus atvejus ir Sutartimi numatytus laikotarpius, karšto vandens tiekimas gali būti stabdomas šilumos ir karšto vandens gamybos ir perdavimo įrenginių remonto arba profilaktinio patikrinimo darbams bei avarinių situacijų ir ekstremalios padėties atvejus;

3.2. palaikyti iš šilumos šaltinio išeinančio šilumnešio teisės aktais nustatytus parametrus;

3.3. palaikyti projekte nurodytus ir teisės aktuose nustatytus karšto vandens parametrus ties tiekimo-vartojimo riba, leistini parametrų nukrypimai ne daugiau kaip +5 procentai;

3.4. teisės aktuose nustatyta tvarka užtikrinti pačiam arba išreikalauti iš pastato šildymo ir karšto vandens sistemos prižiūrėtojo tiekiamo į butus ir kitas patalpas karšto vandens teisės aktuose nustatytą temperatūrą, teisės aktuose nustatytą vandens kokybę bei teisės akte nustatytą karšto vandens kiekį.

3.5. vykdyti jam nuosavybės (valdymo) teise priklausančių karšto vandens gamybos, perdavimo bei pastato vidaus įrenginių priežiūrą ir savalaikį remontą. Atliekant šiuos darbus galimos iki 10 parų per metus šilumos tiekimo pertraukos nešildymo sezono metu;

3.6. apie karšto vandens įrenginių numatomų bandymų ar planuojamų remonto darbų pradžią ir trukmę iki numatomų darbų pradžios paskelbti vietinėje spaudoje ir/ar namo skelbimų lentoje prieš 10 dienų (arba pranešti **Buitiniams karšto vandens vartotojams** raštu);

3.7. teisės aktų nustatyta tvarka atlyginti **Buitiniam karšto vandens vartotojui** atsiradusią žalą dėl **Karšto vandens tiekėjo** sutartinių prievolių nevykdymo ar netinkamo vykdymo;

3.8. **Karšto vandens tiekėjas** teisės aktuose nustatyta tvarka tiekimo-vartojimo riboje savo lėšomis įrengti atsiskaitomuosius karšto vandens apskaitos prietaisus, užtikrinti jų tinkamą techninę būklę, reikalaujamą matavimų tikslumą ir organizuoti patikrą, o nepataisomai sugedus, savo lėšomis pakeisti naujais.

3.9. lokalizuoti įvykusią karšto vandens gamybos ir perdavimo įrenginių avariją iki tiekimo-vartojimo ribos, bet kuriuo paros metu;

3.10. kas mėnesį, pagal teisės aktais reglamentuotą tvarką, apskaičiuoti mokėjimus už suvartotą karštą vandenį ir pateikti mokėjimų pranešimą **Buitiniam karšto vandens vartotojui**.

4. **Karšto vandens** **tiekėjas** atsako už:

4.1. karšto vandens tiekimą Sutartimi numatytomis sąlygomis;

4.2. mokėjimų už suvartotą karštą vandenį apskaičiavimą ir mokėjimo pranešimų pateikimą **Buitiniam karšto vandens vartotojui.**

5. **Karšto vandens tiekėjas** neatsako už:

5.1 nustatytos karšto vandens temperatūros butuose (patalpose) palaikymą, karšto vandens sistemų subalansavimą, normatyvus viršijantį šilumos energijos ir šilumnešio sunaudojimą pastato karšto vandens sistemose (už tai atsakinga šių sistemų priežiūrą vykdanti pastato butų (patalpų) savininkų pasirinkta įmonė, o jos nepasirinkus – Šilumos tiekėjas);

IV. BUITINIO KARŠTO VANDENS VARTOTOJO ĮSIPAREIGOJIMAI IR ATSAKOMYBĖ

6. **Buitinis karšto vandens** **vartotojas** įsipareigoja:

6.1. laiku atsiskaityti už patiektą karštą vandenį;

6.2. laikytis karšto vandensįrenginių projekte ir teisės aktais nustatytų vartojimo režimų, savavališkai nekeisti karšto vandens įrenginių elementų bei jų jungimo schemų;

6.3. užtikrinti savo buto (patalpų) ir, kartu su kitais pastato butų (patalpų) bendrasavininkiais, kitų bendrojo naudojimo patalpų bei bendrosios nuosavybės teise priklausančių pastato karšto vandens įrenginių tinkamą būklę ir priežiūrą, atitinkančią teisės aktų nuostatas;

6.4. užtikrinti savo bute ar, kartu su kitais pastato butų (patalpų) bendrasavininkiais, bendrojo naudojimo patalpose sumontuotų karšto vandens kiekio apskaitos prietaisų ir kitų karšto vandens įrenginių apsaugą bei reikalaujamas jų darbo aplinkos sąlygas. Sugedus karšto vandens apskaitos prietaisui, esant plombos ar kitiems apskaitos prietaiso pažeidimams, nedelsdamas pranešti apie tai **Karšto vandens tiekėjui**;

6.5. kas mėnesį pateikti **Karšto vandens tiekėjo** bute (patalpose) įrengtų karšto vandens skaitiklių rodmenų ataskaitą (deklaravimą mokėjimo pranešime);

6.6. vadovaujantis Šilumos tiekimo ir vartojimo taisyklėse, patvirtintų Lietuvos Respublikos energetikos ministro 2010 m. spalio 25 d. įsakymu Nr. 1-297 nustatyta tvarka, vartotojas privalo leisti **Karšto vandens tiekėjo** atstovams iš anksto, ne vėliau kaip prieš 24 valandas, raštu įspėjus arba suderinusiems atvykimo laiką ir pateikusiems atitinkamus pažymėjimus, apžiūrėti bute (patalpose) ir (ar) bendrojo naudojimo patalposeesančių karšto vandens įrenginių, karšto vandens kiekio apskaitos prietaisų techninę būklę, darbo režimą ir jų darbo sąlygas;

6.7. atlyginti juridinių ar fizinių asmenų patirtą žalą dėl jo neteisėtų veiksmų, pateikus klaidingus duomenis suvartotos karšto vandens mokėjimamsapskaičiuoti, savavališkai pakeitus karšto vandens įrenginių elementus kitokiais, jų jungimo schemą, pažeidus nustatytas jų priežiūros sąlygas, pagal galiojančius Lietuvos Respublikos teisės aktus;

6.8. ne vėliau kaip per 10 dienų informuoti **Karšto vandens tiekėjo** atstovąapie buto gyventojų skaičiaus, buto (patalpų) savininko (nuomininko, jei sutartį pasirašo nuomininkas), buto ploto ar kitų pastovių duomenų, nurodytų Sutarties 1 punkte, pasikeitimus ir pateikti juos patvirtinančius dokumentus (kopijas). Į visus pakeitimus atliekant skaičiavimus atsižvelgiama nuo atitinkamų dokumentų pateikimo datos.

V. KARŠTO vandens KAINA

7. Karšto vandens kaina nustatoma ir keičiama Lietuvos Respublikos teisės aktais.

8. Galiojančios karšto vandens kainos skelbiamos viešai; **Karšto vandens tiekėjas** praneša **Buitiniam karšto vandens vartotojui** apie pakeistą karšto vandens kainą vietinėje spaudoje ne vėliau kaip prieš mėnesį iki naujos karšto vandens kainos įsigaliojimo datos.

VI. MOKĖJIMO UŽ KARŠTĄ VANDENĮ APSKAIČIAVIMAS IR ATSISKAITYMO TVARKA

9. **Karšto vandens tiekėjas** apskaičiuoja mokėjimus už per mėnesį suvartotą karšto vandens ir pateikia mokėjimų pranešimą **Buitiniam karšto vandens vartotojui** iki kito mėnesio 10 d.

10. Už kiekvieną mėnesį suvartotą karštą vandenį **Buitinis karšto vandens** **vartotojas** sumoka **Karšto vandens tiekėjui** iki poataskaitinio mėnesio paskutinės darbo dienos. **Buitiniam karšto vandens vartotojui** mokėjimai už karštą vandenį ir šilumą pateikiami bendrame mokėjimo pranešime, jeigu **Karšto vandens tiekėjas** ir Šilumos tiekėjas yra tas pats juridinis asmuo.

11. Jeigu **Buitinis karšto vandens vartotojas** nesumoka už Sutartyje numatytas paslaugas pagal pateiktą pranešimą, už kiekvieną pavėluotą dieną jam skaičiuojami 0,02 % dydžio delspinigiai nuo laiku nesumokėtos sumos.

12. Jeigu **Buitinis karšto vandens vartotojas** apmoka dalį **Karšto vandens tiekėjo** mokėjimo pranešime nurodytos sumos, jo įmoka įskaitoma tokiu eiliškumu: patirtos išlaidos išieškant skolą iš Buitinio karšto vandens vartotojo, priskaičiuoti delspinigiai, skola už suteiktas paslaugas.

# VII. KITOS SĄLYGOS

# 13. Buitinis karšto vandens vartotojas sutinka, kad jo asmens kodas yra žinomas Karšto vandens tiekėjui bus naudojamas, reikalui esant, teisės aktų nustatyta tvarka susirašinėjant dėl skolos, susidariusios pagal Sutartį, prevencijos ar išieškojimo, ar kreipiantis į teismą. Buitinio karšto vandens vartotojo asmens duomenys, reikalingi teisėtiems Karšto vandens tiekėjo interesams užtikrinti (išskyrus asmens kodą), bus tvarkomi automatiniu būdu; Karšto vandens tiekėjas, reikalui esant, Buitinio karšto vandens vartotojo asmens duomenis gali gauti iš viešosios duomenų rinkmenos ar iš trečiųjų asmenų, teisėtai turinčių tokius duomenis. Buitinis karšto vandens vartotojas turi teisę karšto vandens vartotojams skirtu jų priėmimo metu ar kitu Šalių suderintu metu susipažinti su tvarkomais asmens duomenimis, reikalauti pagrįsti skaičiavimus ir ištaisyti duomenis apie save (savo skolą ir pan.) teisės aktais nustatytu laikotarpiu.

14.Susidarius **Buitinio karšto vandens vartotojo** įsiskolinimui už Sutartimi numatytas paslaugas, **Karšto vandens tiekėjas** įspėja **Buitinį karšto vandens vartotoją,** kad sumokėtų skolą iki nustatyto termino, kuriam pasibaigus, bus imamasi teisėtų veiksmų skolai išieškoti.

#### VIII. BAIGIAMOSIOS NUOSTATOS

15. Šalys, spręsdamos iškilusius ir šia Sutartimi neaptartus klausimus, įsipareigoja vadovautis Lietuvos Respublikos įstatymais, kitais teisės aktais, reglamentuojančiais šilumos ūkio valdymo, administravimo, eksploatavimo ir šilumos bei karšto vandens naudojimo, apskaitos ir atsiskaitymo tvarką. Informacija apie vartojimo ginčų neteisminio sprendimo subjektus pateikta „Vartotojų prašymų ir skundų nagrinėjimo tvarka“ AB „Prienų šilumos tinklai“ internetinėje svetainėje [www.prienusiluma.lt](http://www.prienusiluma.lt).

16. Ši sutartis įsigalioja nuo pasirašymo momento. Sutartis sudaroma neterminuotam laikotarpiui. Sutartis parengta pagal teisės aktais nustatytas sutarčių standartines sąlygas ( Žin. 2003, Nr.70-3201). Nuo Sutarties pasirašymo momento iki tol galioję Šalių sutartiniai santykiai galioja tiek, kiek jie neprieštarauja šiai Sutarčiai; Sutartis gali būti nutraukta Lietuvos Respublikos įstatymų nustatyta tvarka.

17. **Karšto vandens tiekėjas**, gavęs informaciją iš **Buitinio karšto vandens vartotojo,** VĮ Registrų centras (savivaldybės, teismo institucijos ar antstolių kontoros) apie buto (patalpų) savininko (nuomininko, jeigu jis pasirašė Sutartį) pasikeitimą, vienašališkai nutraukia Sutartį ir yra laikoma, kad konkliudentiniais veiksmais sudaryta karšto vandens vartojimo pirkimo-pardavimo sutartis su nauju buto (patalpų) savininku ar nuomininku (CK 6.384 str.); **Buitinis karšto vandens vartotojas** tokiu atveju įsipareigoja per 10 (dešimt) dienų po pranešimo apie Sutarties nutraukimą gavimo atsiskaityti už Sutarties pagrindu suteiktas paslaugas su **Karšto vandens tiekėju.**

18. Jeigu paaiškėja, kad kuri nors Sutarties nuostata prieštarauja Lietuvos Respublikos teisės aktams arba, pasikeitus teisės aktams, tokia tampa, ar dėl kokių nors kitų priežasčių nebegalioja, kitos Sutarties nuostatos lieka galioti. Tokiu atveju Šalys įsipareigoja nedelsdamos pakeisti negaliojančią nuostatą teisiškai veiksminga norma, kuri savo turiniu kiek įmanoma labiau atitiktų keičiamąją.

19. Ginčai dėl šios Sutarties nevykdymo ar netinkamo vykdymo sprendžiami Šalių susitarimu, o šalims nesutarus – Lietuvos Respublikos įstatymų nustatyta tvarka

20. Sutartis sudaryta dviem egzemplioriais – po vieną kiekvienai Šaliai.

21. Karšto vandens vartojimo pirkimo-pardavimo sutarties priedai yra neatskiriama sutarties dalis ir gali būti keičiami tik šalių susitarimu;

22. Laikantis asmens duomenų teisinės apsaugos reikalavimų, visa informacija **Vartotojui** apie Sutarties vykdymą, karšto vandens tiekimą bus teikiama šioje Sutartyje nurodytais būdais (Sutartyje nurodytu **Vartotojo** pašto adresu, telefono numeriu ar/ir elektroninio pašto adresu). Pageidaujamus informacijos gavimo būdus **Vartotojas** gali keisti bei pildyti pateikdamas atskirą rašytinį prašymą.

23. Vykdydamas šią Sutartį, **Karšto vandens tiekėjas** tvarko šioje Sutartyje ir **Vartotojui** pateiktame Pranešime apie asmens duomenų tvarkymą nurodytus **Vartotojo** asmens duomenis. Plačiau apie **Vartotojo** teises ir tai, kaip karšto vandens tiekėjas vykdo asmens duomenų tvarkymą - <http://www.prienusiluma.lt/veikla/asmens-duomenu-tvarkymas/>. **Karšto vandens tiekėjui** teisė Sutarties vykdymo tikslais tvarkyti **Vartotojo** asmens kodą (**Vartotojo** pasirinkimu pažymėti 🗴):

* suteikiama;
* nesuteikiama.

**Patvirtiname, kad visos šiame skyriuje nurodytos sutarties sąlygos Šalių buvo individualiai aptartos:**

Direktorius Paulius Minajevas ........................... .....................................................

 *(pareigos, vardas, pavardė, parašas) (vardas, pavardė, parašas)*

Sutarties priedai.

1. Šalių karšto vandens perdavimo tinklų, pastato karšto vandens įrenginių nuosavybės, priežiūros ir tiekimo – vartojimo ribų nustatymo aktas.

 2. Suderinimo aktas.

# ŠALIŲ REKVIZITAI IR PARAŠAI:

# KARŠTO VANDENS TIEKĖJAS: BUITINIS KARŠTO VANDENS VARTOTOJAS

#

AB „Prienų šilumos tinklai“

Statybininkų g. 6, 59131 Prienai. ...............................................................................

Įmonės kodas: 170759250 (vardas, pavardė, parašas)

A. s. LT647300010002565427 ................................................................................

AB bankas „Swedbank“ adresas susirašinėti, jei skiriasi nuo Sutarties 1.1 p. nurodyto

[www.prienusiluma.lt](http://www.prienusiluma.lt)

Tel.. (8 319) 53300

Direktorius Paulius Minajevas